ΟΔΗΓΙΑ ΤΟΥ ΣΥΜΒΟΥΛΙΟΥ της 15ης Φεβρουαρίου 1982 για την προσέγγιση των νομοθεσιών των Κρατών μελών επί του ηλεκτρολογικού υλικού που χρησιμοποιείται σε εκρηκτικό περιβάλλον ορυχείων με εύφλεκτα αέρια

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

τη γνώμη της Οικονομικής και Κοινωνικής Επιτροπής(3),

Εκτιμώντας:

ότι η ισχύουσα νομοθεσία των Κρατών μελών, για την εξασφάλιση της ασφάλειας του ηλεκτρολογικού υλικού που χρησιμοποιείται σε εκρηκτικό περιβάλλον ορυχείων με εύφλεκτα αέρια, εμφανίζει αποκλίσεις από το ένα Κράτος μέλος στο άλλο, οι οποίες μπορεί να παρεμποδίσουν τις συναλλαγές-

ότι είναι δυνατόν να καταργηθούν οι αποκλίσεις αυτές με την προσέγγιση των νομοθεσιών των Κρατών μελών, ώστε να μπορεί να διατεθεί στην αγορά, σε ολόκληρη την Κοινότητα, το ηλεκτρολογικό υλικό που χρησιμοποιείται σε εκρηκτικό περιβάλλον ορυχείων με εύφλεκτα αέρια και που είναι σύμφωνο με τα εναρμονισμένα πρότυπα-

ότι πρέπει επίσης να γίνει δεκτό στην αγορά το ηλεκτρολογικό υλικό που εφαρμόζει τεχνικές μεθόδους διαφορετικές από τις μεθόδους αυτών των εναρμονισμένων προτύπων εξασφαλίζοντας συγχρόνως ένα επίπεδο ασφάλειας ισοδύναμο με το επίπεδο του υλικού που είναι σύμφωνο προς τα εναρμονισμένα πρότυπα-

ότι, πάντως, η εξακρίβωση της πιστότητας στα εναρμονισμένα πρότυπα ή της ισοδυναμίας του επιπέδου ασφάλειας προς το επίπεδο του υλικού που είναι σύμφωνο με τα εναρμονισμένα πρότυπα πρέπει να πραγματοποιείται από έναν οργανισμό αναγνωρισμένο από ένα Κράτος μέλος, κατόπιν δοκιμασιών και επαληθεύσεων-

ότι το θετικό αποτέλεσμα αυτών των δοκιμασιών και επαληθεύσεων πρέπει να πιστοποιείται με πιστοποιητικό και το κοινοτικό διακριτικό σήμα, αναγνωρισμένα σε όλα τα Κράτη μέλη-

ότι είναι απαραίτητη μια γρήγορη προσαρμογή των τεχνικών κανόνων που καθορίζονται από τα εναρμονισμένα πρότυπα σχετικά με το ηλεκτρολογικό υλικό που χρησιμοποιείται σε εκρηκτικό περιβάλλον ορυχείων με εύφλεκτα αέρια, για να ληφθεί υπόψη η πρόοδος της τεχνικής- ότι, για να διευκολυνθεί η εφαρμογή των μέτρων που είναι απαραίτητα για το σκοπό αυτό, είναι σκόπιμο να προβλεφθεί μια διαδικασία που καθιερώνει στενή συνεργασία μεταξύ των Κρατών μελών και της Επιτροπής στα πλαίσια μιας επιτροπής προσαρμογής στην τεχνική πρόοδο των οδηγιών που έχουν για σκοπό την εξάλειψη των τεχνικών εμποδίων στις ενδοκοινοτικές συναλλαγές στον τομέα του ηλεκτρολογικού υλικού που χρησιμοποιείται σε εκρηκτικό περιβάλλον των ορυχείων με εύφλεκτα αέρια-

ότι το ηλεκτρολογικό υλικό που χρησιμοποιείται σε εκρηκτικό περιβάλλον των ορυχείων με εύφλεκτα αέρια είναι δυνατόν να είναι επικίνδυνο, μολονότι είναι πιστοποιημένο και επισημασμένο με τρόπο που επιτρέπει την ελεύθερη κυκλοφορία του- ότι είναι σκόπιμο γι' αυτό να προβλέπεται μια διαδικασία με σκοπό την αποτροπή του κινδύνου αυτού-

ότι, σε διάφορες χώρες, η μεταλλευτική νομοθεσία καλύπτει και τις εγκαταστάσεις επιφανείας των ορυχείων με εύφλεκτα αέρια και ότι είναι στο εξής αναγκαίο να περιληφθεί στην οδηγία αυτή το ηλεκτρολογικό υλικό που χρησιμοποιείται στις εγκαταστάσεις αυτές- ότι γι' αυτό είναι σκόπιμο να γίνει παρέκκλιση από την οδηγία 76/117/ΕΟΚ του Συμβουλίου της 18ης Δεκεμβρίου 1975 περί προσεγγίσεως των νομοθεσιών των Κρατών μελών των αναφερομένων στο ηλεκτρολογικό υλικό που χρησιμοποιείται εντός εκρήξιμης ατμόσφαιρας(4), και στην οδηγία 79/196/ΕΟΚ του Συμβουλίου της 6ης Φεβρουαρίου 1979 περί προσεγγίσεως των νομοθεσιών των Κρατών μελών που αφορούν το ηλεκτρολογικό υλικό που δύναται να χρησιμοποιηθεί σε ατμόσφαιρα υπέχουσα τον κίνδυνο εκρήξεως και που απαιτεί ορισμένους τρόπους προστασίας(5),

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η παρούσα οδηγία εφαρμόζεται στο ηλεκτρολογικό υλικό που χρησιμοποιείται στις υπόγειες εργασίες ορυχείων με εύφλεκτα αέρια τα οποία μπορούν να τις θέσουν σε κίνδυνο.

Κατά παρέκκλιση από τις οδηγίες 76/117/ΕΟΚ και 79/196/ΕΟΚ, η παρούσα οδηγία εφαρμόζεται στο ηλεκτρολογικό υλικό που χρησιμοποιείται στις εγκαταστάσεις επιφανείας των ορυχείων αυτών οι οποίες μπορεί να κινδυνεύουν από τα εύφλεκτα αέρια που διοχετεύονται από το σύστημα υπόγειου εξαερισμού.

Άρθρο 2

Κατά την έννοια της παρούσας οδηγίας, ως ηλεκτρολογικό υλικό νοούνται όλα τα μέρη των ηλεκτρικών εγκαταστάσεων ή οποιαδήποτε άλλη διάταξη που λειτουργεί με ηλεκτρισμό.

Άρθρο 3

Ο καθορισμός των υπόγειων εργασιών των ορυχείων με εύφλεκτα αέρια, οι οποίες μπορεί να κινδυνεύουν από τα αέρια αυτά, και των εγκαταστάσεων επιφανείας των ορυχείων αυτών, οι οποίες μπορεί να κινδυνεύουν από τα εκρηκτικά αέρια που διοχετεύονται από το σύστημα υπόγειου εξαερισμού, αφήνεται στην πρωτοβουλία των Κρατών μελών.

Άρθρο 4

1. Τα Κράτη μέλη δεν μπορούν, για λόγους ασφαλείας απέναντι στους κινδύνους αναφλέξεως των αερίων των ορυχείων, να απαγορεύσουν την πώληση ή την ελεύθερη κυκλοφορία ή τη χρήση σύμφωνα με τον προορισμό του, του ηλεκτρολικού υλικού που αναφέρεται στα άρθρα 1 και 2:

- του οποίου η συμφωνία με τα εναρμονισμένα πρότυπα αποδεικνύεται με πιστοποιητικό πιστότητας που χορηγείται υπό τις συνθήκες που προβλέπει το άρθρο 8 και με επίθεση του κοινοτικού διακριτικού σήματος που προβλέπει το άρθρο 11-

- το οποίο διαφέρει από τα εναρμονισμένα πρότυπα, επειδή ο σχεδιασμός ή η κατασκευή του δεν προβλέπονται από τα πρότυπα αυτά αλλά του οποίου οι δοκιμασίες και επαληθεύσεις επέτρεψαν να αποδειχθεί ότι εξασφαλίζει ασφάλεια τουλάχιστον ισοδύναμη προς την ασφάλεια που εξασφαλίζει το υλικό που είναι σύμφωνο προς τα εναρμονισμένα πρότυπα- αυτό θα πρέπει να αποδεικνύεται με πιστοποιητικό ελέγχου που χορηγείται υπό τις συνθήκες που προβλέπει το άρθρο 9 και με επίθεση του κοινοτικού διακριτικού σήματος που προβλέπει το άρθρο 11.

2. Ως χρήση σύμφωνη με τον προορισμό του, κατά την έννοια της παρούσας οδηγίας, νοείται η χρήση του ηλεκτρολογικού υλικού στα μέρη όπου υπάρχει πιθανότητα τα αέρια του ορυχείου να σχηματίσουν με τον αέρα εκρηκτικό μείγμα, όπως προβλέπεται στα εναρμονισμένα πρότυπα και όπως αναφέρεται στα πιστοποιητικά πιστότητας ή ελέγχου.

3. Οι όροι εγκαταστάσεως και χρήσεως διέπονται από τις νομοθετικές, κανονιστικές και διοικητικές διατάξεις του κάθε Κράτους μέλους, εφόσον δεν διέπονται από άλλες κοινοτικές διατάξεις.

4. Ως εναρμονισμένα πρότυπα, κατά την έννοια της παρούσας οδηγίας, νοούνται τα ευρωπαϊκά πρότυπα (ΕΝ) που αναγράφονται στο παράρτημα Α, με τις τροποποιήσεις του παραρτήματος Β.

Άρθρο 5

1. Οι τροποποιήσεις του περιεχομένου των παραρτημάτων, οι οποίες θα ήταν απαραίτητες να επέλθουν για να ληφθεί υπόψη η εξέλιξη της τεχνικής, θεσπίζονται σύμφωνα με τη διαδικασία του άρθρου 7.

2. Κάθε ζήτημα που έχει σχέση με τα πιστοποιητικά ελέγχου που αναφέρει το άρθρο 4 παράγραφος 1 δεύτερη περίπτωση και που χορηγούνται κατά τους όρους του άρθρου 9, μπορεί να εξεταστεί στα πλαίσια της διαδικασίας αυτής.

Άρθρο 6

1. Η επιτροπή περιορισμένης συμμετοχής του μονίμου οργάνου για την ασφάλεια και το υγιεινό περιβάλλον στα ανθρακωρυχεία και τις άλλες εξορυκτικές βιομηχανίες, η οποία ιδρύθηκε με τις αποφάσεις του Συμβουλίου της 9ης Ιουλίου 1957, της 11ης Μαρτίου 1965 και της 27ης Ιουνίου 1974 επιφορτίζεται με τα καθήκοντα που καθορίζει το άρθρο 5. Η επιτροπή αυτή αποτελείται από εκπροσώπους των Κρατών μελών και προεδρεύεται από έναν εκπρόσωπο της Επιτροπής.

2. Η επιτροπή συντάσσει τον εσωτερικό κανονισμό της.

Άρθρο 7

1. Σε περίπτωση που γίνεται προσφυγή στη διαδικασία του παρόντος άρθρου, η επιτροπή συγκαλείται από τον πρόεδρό της είτε με δική του πρωτοβουλία είτε ύστερα από αίτηση εκπροσώπου Κράτους μέλους.

2. Ο πρόεδρος υποβάλλει στην επιτροπή σχέδιο μέτρων που πρέπει να ληφθούν. Η επιτροπή διατυπώνει τη γνώμη της μέσα σε προθεσμία την οποία μπορεί να καθορίσει ο πρόεδρος ανάλογα με το πόσο επείγον είναι το σχετικό θέμα. Αποφαίνεται με πλειοψηφία σαρανταπέντε ψήφων- οι ψήφοι των Κρατών μελών σταθμίζονται όπως προβλέπεται στο άρθρο 148 δεύτερη παράγραφος της συνθήκης. Ο πρόεδρος δεν συμμετέχει στην ψηφοφορία.

3. α) Η Επιτροπή αποφασίζει τη λήψη των προτεινόμενων μέτρων, εφόσον είναι σύμφωνα με τη γνώμη της επιτροπής.

β) Εφόσον τα προτεινόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει το ταχύτερο στο Συμβούλιο πρόταση σχετική με τα μέτρα που πρέπει να ληφθούν. Το Συμβούλιο αποφαίνεται με ειδική πλειοψηφία.

γ) Αν το Συμβούλιο δεν αποφανθεί μέσα σε τρεις μήνες από τη σύγκλησή του, η Επιτροπή αποφασίζει τη λήψη των προτεινόμενων μέτρων.

Άρθρο 8

1. Το πιστοποιητικό πιστότητας του άρθρου 4 παράγραφος 1 πρώτη περίπτωση χορηγείται από έναν από τους εγκεκριμένους οργανισμούς του άρθρου 14. Επιβεβαιώνει ότι ο τύπος του σχετικού ηλεκτρολογικού υλικού είναι σύμφωνος με τα εναρμονισμένα πρότυπα.

Αντίγραφο του πιστοποιητικού πιστότητας διαβιβάζεται στα Κράτη μέλη και στην Επιτροπή σε προθεσμία ενός μήνα από την έκδοση του πιστοποιητικού.

Ο εγκεκριμένος οργανισμός που προβαίνει στις δοκιμασίες και επαληθεύσεις του ηλεκτρολογικού υλικού τηρεί σχετικά πρακτικά τα οποία τίθενται στη διάθεση των Κρατών μελών.

2. Ο εγκεκριμένος οργανισμός που χορήγησε το πιστοποιητικό πιστότητας μπορεί να το ανακαλέσει, εφόσον διαπιστώσει ότι το πιστοποιητικό αυτό δεν έπρεπε να είχε χορηγηθεί ή ότι δεν εκπληρώθηκαν οι επιβαλλόμενοι όροι. Μπορεί ακόμη να ανακαλέσει το πιστοποιητικό αυτό, αν ο κατασκευαστής διαθέτει στην αγορά ηλεκτρολογικό υλικό που δεν είναι σύμφωνο με τον τύπο υλικού για το οποίο χορηγήθηκε το πιστοποιητικό πιστότητας.

Διαβιβάζει αντίγραφο της ανακλητικής πράξεως στην Επιτροπή και στα Κράτη μέλη, τα οποία το διαβιβάζουν στους εγκεκριμένους οργανισμούς.

Η ανάκληση αυτή είναι αιτιολογημένη με ακρίβεια- δημοσιεύεται σύμφωνα με το άρθρο 8 παράγραφος 4.

Η ανάκληση όπως και η άρνηση χορηγήσεως πιστοποιητικού πιστότητας κοινοποιούνται αμέσως στον ενδιαφερόμενο. Στην κοινοποίηση αναφέρονται και οι δυνατότητες ενδίκων μέσων σύμφωνα με τις ισχύουσες νομοθεσίες των Κρατών μελών και οι προθεσμίες για την υποβολή των ενδίκων μέσων αυτών.

3. Τα έγγραφα που χρησιμοποιούνται για την πιστοποίηση του ηλεκτρολογικού υλικού πρέπει να διατηρούνται στην κατοχή του εγκεκριμένου αυτού οργανισμού και να τίθενται, εφόσον υπάρξει ανάγκη, στη διάθεση της Επιτροπής και των άλλων Κρατών μελών ώστε να είναι δυνατός λεπτομερής έλεγχος ως προς την ασφάλεια- πάντως τα έγγραφα αυτά παραμένουν εμπιστευτικά.

4. Η Επιτροπή δημοσιεύει αποσπάσματα των πιστοποιητικών πιστότητας στην Επίσημη Εφημερίδα των Ευρωπαϊκών Κοινοτήτων.

Άρθρο 9

1. Το πιστοποιητικό ελέγχου του άρθρου 4 παράγραφος 1 δεύτερη περίπτωση χορηγείται από έναν από τους οργανισμούς του άρθρου 14. Βεβαιώνει ότι ο τύπος του ηλεκτρολογικού υλικού εξασφαλίζει ασφάλεια τουλάχιστον ισοδύναμη με την ασφάλεια του υλικού που είναι σύμφωνο προς τα εναρμονισμένα πρότυπα.

2. Το Κράτος μέλος, πριν χορηγήσει ένα πιστοποιητικό ελέγχου και με πρωτοβουλία του ενδιαφερόμενου εγκεκριμένου οργανισμού, διαβιβάζει τα έγγραφα που χρησιμοποιούνται για την πιστοποίηση του υλικού, δηλαδή την περιγραφή, τα πρακτικά των δοκιμασιών και επαληθεύσεων στις οποίες προβαίνει ο οργανισμός αυτός, και το σχέδιο του πιστοποιητικού ελέγχου, προς την Επιτροπή και τα άλλα Κράτη μέλη τα οποία τα διαβιβάζουν στους εγκεκριμένους οργανισμούς τους. Τα Κράτη μέλη αυτά πρέπει, μέσα σε τέσσερις μήνες από την ανακοίνωση αυτή, να εκφράσουν ενδεχομένως προς το ενδιαφερόμενο Κράτος μέλος τη διαφωνία τους ή να ζητήσουν την προσφυγή στην επιτροπή του άρθρου 6. Αντίγραφο κάθε ανακοινώσεως αποστέλλεται στην Επιτροπή. Όλη η αλληλογραφία είναι εμπιστευτική.

3. Το Κράτος μέλος επιτρέπει τη χορήγηση του πιστοποιητικού ελέγχου, εφόσον κανένα άλλο Κράτος μέλος δεν εκφράσει τη διαφωνία του ούτε ζητήσει την προσφυγή στην επιτροπή πριν τη λήξη της προθεσμίας της παραγράφου 2.

4. Στην αντίθετη περίπτωση και αφού λάβει γνώση της γνώμης της επιτροπής, η Επιτροπή αποφαίνεται σχετικά με την αίτηση πιστοποιητικού ελέγχου.

5. Αντίγραφο του πιστοποιητικού ελέγχου διαβιβάζεται στην Επιτροπή και στα Κράτη μέλη μέσα σε ένα μήνα από τη χορήγηση του πιστοποιητικού αυτού- τα Κράτη μέλη το διαβιβάζουν στους εγκεκριμένους οργανισμούς τους. Ο εγκεκριμένος οργανισμός που διεξήγαγε τις δοκιμασίες και επαληθεύσεις του ηλεκτρολογικού υλικού συντάσσει τα τελικά πρακτικά, τα οποία παραμένουν στη διάθεση των Κρατών μελών.

6. Ο εγκεκριμένος οργανισμός που χορήγησε ένα πιστοποιητικό ελέγχου μπορεί να το ανακαλέσει, εφόσον διαπιστώσει ότι το πιστοποιητικό αυτό δεν έπρεπε να είχε χορηγηθεί ή ότι δεν τηρήθηκαν οι επιβαλλόμενοι όροι. Μπορεί, ακόμη, να ανακαλέσει το πιστοποιητικό αυτό, αν ο κατασκευαστής διαθέσει στην αγορά ηλεκτρολογικό υλικό που δεν είναι σύμφωνο με τον τύπο υλικού στον οποίο χορηγήθηκε το πιστοποιητικό πιστότητας.

Διαβιβάζει αντίγραφο της ανακλητικής πράξεως στην Επιτροπή και στα Κράτη μέλη τα οποία το διαβιβάζουν στους εγκεκριμένους οργανισμούς τους.

Η ανάκληση αυτή είναι αιτιολογημένη με ακρίβεια- δημοσιεύεται σύμφωνα με την παράγραφο 8.

Η ανάκληση όπως και η άρνηση χορηγήσεως πιστοποιητικού ελέγχου κοινοποιούνται αμέσως στον ενδιαφερόμενο. Στην κοινοποίηση αναφέρονται και οι δυνατότητες ασκήσεως ενδίκων μέσων σύμφωνα με τις ισχύουσες νομοθεσίες των Κρατών μελών και οι προθεσμίες για την άσκηση των ενδίκων μέσων αυτών.

7. Τα έγγραφα που χρησιμοποιούνται για την πιστοποίηση του ηλεκτρολογικού υλικού πρέπει να διατηρούνται στην κατοχή του εγκεκριμένου αυτού οργανισμού, και τίθενται, εφόσον υπάρχει ανάγκη, στη διάθεση της Επιτροπής και των άλλων Κρατών μελών ώστε να είναι δυνατός λεπτομερής έλεγχος ως προς την ασφάλεια- πάντως, τα έγγραφα αυτά παραμένουν εμπιστευτικά.

8. Η Επιτροπή δημοσιεύει αποσπάσματα των πιστοποιητικών ελέγχου στην Επίσημη Εφημερίδα των Ευρωπαϊκών Κοινοτήτων.

Άρθρο 10

Αντίγραφα των εγγράφων που αναφέρονται στο άρθρο 8 παράγραφος 3 και στο άρθρο 9 παράγραφος 7 διαβιβάζονται, ύστερα από αίτησή του, στον κάτοχο του πιστοποιητικού ο οποίος μπορεί να τα χρησιμοποιήσει όπως κρίνει.

Άρθρο 11

1. Το κοινοτικό διακριτικό σήμα που επιθέτει ο κατασκευαστής στο ηλεκτρολογικό υλικό βεβαιώνει ότι το υλικό αυτό είναι σύμφωνο με τον τύπο υλικού στο οποίο είχε χορηγηθεί πιστοποιητικό πιστότητας ή ελέγχου και το οποίο έχει υποστεί τις κατ' ιδίαν επαληθεύσεις και δοκιμές, που είτε προβλέπονται από τα εναρμονισμένα πρότυπα, σε περίπτωση που έχει χορηγηθεί πιστοποιητικό πιστότητας, είτε μνημονεύονται στο ίδιο το πιστοποιητικό ελέγχου.

Ο τύπος του κοινοτικού διακριτικού σήματος υπάρχει στο παράρτημα Γ σημείο I. Το σήμα αυτό πρέπει να επιτίθεται κατά τρόπο ώστε να είναι ευδιάκριτο, ευανάγνωστο και ανθεκτικό.

2. Τα Κράτη μέλη μεριμνούν ώστε ο κατασκευαστής να μην επιθέτει το κοινοτικό διακριτικό σήμα παρά μόνο αν έχει πάρει το αντίστοιχο πιστοποιητικό πιστότητας ή ελέγχου. Παίρνουν επίσης κάθε πρόσφορο μέτρο για να απαγορεύσουν την επίθεση σημάτων ή επιγραφών που θα μπορούσαν να δημιουργήσουν σύγχυση με το κοινοτικό διακριτικό σήμα σε υλικό που δεν έχει λάβει πιστοποιητικό πιστότητας ή ελέγχου.

3. Το πιστοποιητικό πιστότητας ή ελέγχου μπορεί να προβλέπει ότι το ηλεκτρολογικό υλικό θα συνοδεύεται από οδηγίες που θα καθορίζουν τις ειδικές προϋποθέσεις χρήσεως.

4. Αν έχει χορηγηθεί πιστοποιητικό ελέγχου, σύμφωνα με το άρθρο 9, για τύπο ηλεκτρολογικού υλικού που δεν είναι σύμφωνος με τα εναρμονισμένα πρότυπα, το διακριτικό κοινοτικό σήμα πρέπει να συμπληρώνεται όπως αναγράφεται στο παράρτημα Γ σημείο II.

5. Ο τύπος του πιστοποιητικού πιστότητας παρατίθεται στο παράρτημα Δ.

Άρθρο 12

Τα Κράτη μέλη παίρνουν κάθε μέτρο για την ικανοποιητική επίβλεψη της κατασκευής του ηλεκτρολογικού υλικού που υπάγεται στην παρούσα οδηγία.

Άρθρο 13

1. Αν, μετά από εξέταση σε βάθος, ένα Κράτος μέλος διαπιστώσει ότι ηλεκτρολογικό υλικό παρουσιάζει κίνδυνο για την ασφάλεια, αν και είναι σύμφωνο με τύπο υλικού στον οποίο έχει χορηγηθεί πιστοποιητικό πιστότητας ή ελέγχου, το κράτος αυτό μπορεί προσωρινά να απαγορεύσει ή να υποβάλει σε ειδικούς όρους τη διάθεση αυτού του υλικού στην επικράτειά του. Ενημερώνει αμέσως σχετικά τα άλλα Κράτη μέλη και την Επιτροπή, αναφέροντας τους λόγους για την απόφασή του.

2. Αφού διαβουλευθεί μέσα σε έξι εβδομάδες η Επιτροπή με τα Κράτη μέλη, κατόπιν διατυπώνει το ταχύτερο τη γνώμη της και παίρνει τα κατάλληλα μέτρα.

3. Αν κατά τη γνώμη της Επιτροπής είναι απαραίτητες τεχνικές προσαρμογές ως προς τα εναρμονισμένα πρότυπα, οι προσαρμογές αυτές θεσπίζονται με τη διαδικασία του άρθρου 7. Στην περίπτωση αυτή, το Κράτος μέλος που έλαβε διασφαλιστικά μέτρα μπορεί να τα διατηρήσει μέχρι να αρχίσουν να εφαρμόζονται οι προσαρμογές αυτές.

Άρθρο 14

Κάθε Κράτος μέλος ανακοινώνει στα άλλα Κράτη μέλη και στην Επιτροπή τον κατάλογο των εγκεκριμένων οργανισμών που είναι αρμόδιοι να προβαίνουν στις επαληθεύσεις και δοκιμές του υλικού ή/και να χορηγούν πιστοποιητικά πιστότητας και ελέγχου, καθώς και τον κατάλογο των παραληπτών της προβλεπόμενης στα άρθρα 8 και 9 αλληλογραφίας.

Η ανακοίνωση αυτή πρέπει να ολοκληρωθεί το αργότερο έξι μήνες μετά την κοινοποίηση της παρούσας οδηγίας. Κάθε Κράτος μέλος ανακοινώνει αμέσως κάθε τροποποίηση των καταλόγων αυτών.

Άρθρο 15

Τα Κράτη μέλη μεριμνούν για τη γνωστοποίηση στην Επιτροπή του κειμένου των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Τα Κράτη μέλη μεριμνούν για τη γνωστοποίηση στην Επιτροπή του κειμένου των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 16

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 15 Φεβρουαρίου 1982.

Για το Συμβούλιο

Ο Πρόεδρος

P. de KEERSMAEKER

(1) ΕΕ αριθ. C 104 της 28. 4. 1980, σ. 92.

(2) ΕΕ αριθ. C 197 της 4. 8. 1980, σ. 66.

(3) ΕΕ αριθ. C 205 της 11. 8. 1980, σ. 28.

(4) ΕΕ αριθ. L 24 της 30. 1. 1976, σ. 45.

(5) ΕΕ αριθ. L 43 της 20. 2. 1979, σ. 20.

ΠΑΡΑΡΤΗΜΑ Δ

ΗΛΕΚΤΡΟΛΟΓΙΚΟ ΥΛΙΚΟ Ή ΣΥΣΤΗΜΑ ΓΙΑ ΟΡΥΧΕΙΑ ΜΕ ΕΥΦΛΕΚΤΑ ΑΕΡΙΑ 1. ΠΙΣΤΟΠΟΙΗΤΙΚΟ ΠΙΣΤΟΤΗΤΑΣ

2. Επωνυμία ή συντομογραφική ονομασία του οργανισμού του εγκεκριμένου για τη χορήγηση των πιστοποιητικών, τελευταία δύο ψηφία του έτους εκδόσεως του πιστοποιητικού, αύξων αριθμός του πιστοποιητικού, ενδεχομένως το σημείο Χ.

3. Το παρόν πιστοποιητικό χορηγείται για:

- κατονομασία του ηλεκτρολογικού υλικού ή συστήματος του οποίου πιστοποιείται η πιστότητα,

- τύπο ή τύπους των οποίων πιστοποιείται η πιστότητα.

4. α) Που κατασκευάστηκε από: (όνομα και (ταχυδρομική) διεύθυνση του κατασκευαστή),

β) και υποβάλλεται για πιστοποίηση από: (όνομα και (ταχυδρομική) διεύθυνση του αιτούντος).

5. Το ηλεκτρολογικό αυτό υλικό ή σύστημα και οι ενδεχομένως αποδεκτές παραλλαγές του περιγράφονται στο παράρτημα του παρόντος πιστοποιητικού και στα περιγραφικά έγγραφα που αναφέρονται εκεί.

6. Ο (επωνυμία ή συντομογραφική ονομασία), οργανισμός εγκεκριμένος σύμφωνα με το άρθρο 14 της οδηγίας 82/130/ΕΟΚ του Συμβουλίου των Ευρωπαϊκών Κοινοτήτων της 15ης Φεβρουαρίου 1982 πιστοποιεί:

- ότι το ηλεκτρολογικό αυτό υλικό είναι σύμφωνο με τα εξής εναρμονισμένα Ευρωπαϊκά Πρότυπα:

απαριθμούνται όλα τα σχετικά πρότυπα, τα έτη της εκδόσεώς τους- απαριθμούνται τα σχετικά εθνικά πρότυπα- αναφέρεται όπου πρέπει το σχετικό παράρτημα της προαναφερόμενης οδηγίας, και

ότι έχει υποστεί με επιτυχία τους ελέγχους και τις δοκιμές τύπου που προβλέπουν τα εν λόγω πρότυπα-

- ότι έχει συντάξει εμπιστευτικό πρακτικό αυτών των ελέγχων και δοκιμών.

Αναφέρεται ενδεχομένως ο αριθμός του πρακτικού αυτού.

7. Ο κώδικας του ηλεκτρολογικού αυτού υλικού είναι:

EEx, συντομογραφικές ονομασίες των τρόπων προστασίας, 1.

8. Απαγορεύεται η αναπαραγωγή τμήματος του παρόντος εγγράφου ή η αλλοίωσή του.

Σελίδα.../...

Ο αριθμός αριστερά της καθέτου είναι ο αριθμός της σελίδας του πιστοποιητικού- ο αριθμός δεξιά είναι ο συνολικός αριθμός των σελίδων του πιστοποιητικού μαζί με το παράρτημα.

9. Πιστοποιητικό πιστότητας - Επαναλαμβάνεται η παράγραφος 2 της σελίδας 1.

10. Με τη σήμανση του παραδιδόμενου ηλεκτρολογικού υλικού, ο κατασκευαστής βεβαιώνει υπ' ευθύνη του ότι το ηλεκτρολογικό αυτό υλικό είναι σύμφωνο με τα περιγραφικά έγγραφα που αναφέρονται στο παράρτημα του παρόντος πιστοποιητικού και ότι έχει υποστεί με επιτυχία τους κατά τεμάχιο ελέγχους και δοκιμασίες που προβλέπουν τα εναρμονισμένα Ευρωπαϊκά Πρότυπα της παραπάνω παραγράφου 6.

11. Το παραδιδόμενο ηλεκτρολογικό υλικό επιτρέπεται να φέρει τη διακριτική κοινοτική σήμανση που ορίζεται στο παράρτημα Γ της οδηγίας που αναφέρεται στην παραπάνω παράγραφο 6. Η σήμανση αυτή υπάρχει στην πρώτη σελίδα του παρόντος πιστοποιητικού- πρέπει να τοποθετείται στο ηλεκτρολογικό υλικό με τρόπο ευδιάκριτο, ευανάγνωστο και διαρκή.

12. Το σημείο Χ, όταν ακολουθεί τον αριθμό του πιστοποιητικού πιστότητας, σημαίνει ότι για την ασφαλή χρήση του ηλεκτρολογικού υλικού ισχύουν ειδικές προϋποθέσεις, οι οποίες αναφέρονται στο παράρτημα του παρόντος πιστοποιητικού.

13. Τόπος και ημερομηνία (έτος, μήνας, ημέρα) της εκδόσεως του πιστοποιητικού

14. Ο διευθυντής του πιστοποιούντος οργανισμού

(Υπογραφή)

ΠΑΡΑΡΤΗΜΑ

(Α1) - Κατονομασία του ηλεκτρολογικού συστήματος ή υλικού του οποίου πιστοποιείται η πιστότητα

- Τύπος ή τύποι των οποίων πιστοποιείται η πιστότητα

(Α2) Περιγραφή του ηλεκτρολογικού συστήματος ή υλικού του οποίου πιστοποιείται η πιστότητα:

.................

.................

(Α3) Περιγραφικά έγγραφα:

.................

.................

(Α4) Ειδικές παράμετροι των σχετικών τρόπων αντιαναφλεκτικής προστασίας (1):.................

.................

(A5) Σήμανση του ηλεκτρολογικού υλικού πιστοποιημένης πιστότητας:

Η σήμανση πρέπει να είναι ευδιάκριτη, ευανάγνωστη και διαρκής- πρέπει να περιλαμβάνει τις εξής ενδείξεις:

1. Βλέπε σημείο 26 του Ευρωπαϊκού Προτύπου ΕΝ 50 014 Γενικοί κανόνες και, αν χρειάζεται, και τα ειδικά Ευρωπαϊκά Πρότυπα των σχετικών τρόπων προστασίας. Αν το πιστοποιητικό αφορά πολλούς τύπους, θα αναφέρονται πλήρως όλοι οι τύποι, χωριζόμενοι με το διαζευκτικό "ή".

2. Τη σήμανση που προβλέπουν κανονικά τα κατασκευαστικά πρότυπα του εν λόγω ηλεκτρολογικού υλικού.

Βλέπε σημείο 26.2.11 του Ευρωπαϊκού Προτύπου ΕΝ 50 014 Γενικοί κανόνες.

(Α6) Κατά τεμάχιο έλεγχοι και δοκιμές:

Αναφέρονται οι έλεγχοι και δοκιμές τους οποίους πρέπει να υποστεί καθεμιά ηλεκτρική συσκευή προτού παραδοθεί στον αγοραστή σύμφωνα με τους κανόνες του Ευρωπαϊκού Προτύπου ΕΝ 50 014 Γενικοί κανόνες και τα ειδικά Ευρωπαϊκά Πρότυπα των σχετικών τρόπων προστασίας. Πρέπει να γίνεται ρητή μνεία αυτών των κανόνων.

Εάν δεν υπάρχουν κατά τεμάχιο έλεγχοι και δοκιμές, τίθεται η ένδειξη "δεν υπάρχουν".

(Α7) Ειδικές προϋποθέσεις ασφαλούς χρησιμοποιήσεως:

Αναγράφονται αυτές οι προϋποθέσεις εφόσον ο αριθμός του πιστοποιητικού ακολουθείται από το σημείο Χ. Αλλοιώς τίθεται η ένδειξη "δεν υπάρχουν".

(1) Στην περίπτωση λ.χ.της φυσικής ασφάλειας, τα οριακά χαρακτηριστηκά των εξωτερικών κυλωμάτων (βλέπε 10.1 του Ευρωπαϊκού Προτύπου ΕΝ 50 020 Φυσική ασφάλεια "i").

ΠΑΡΑΡΤΗΜΑ Α

ΕΥΡΩΠΑΪΚΑ ΠΡΟΤΥΠΑ ΤΗΣ CENELEC (ΕΥΡΩΠΑΪΚΗ ΕΠΙΤΡΟΠΗ ΗΛΕΚΤΡΟΤΕΧΝΙΚΗΣ ΤΥΠΟΠΟΙΗΣΕΩΣ) 1. Ηλεκτρολογικό υλικό για εκρηκτικά περιβάλλοντα

Γενικοί κανόνες - ΕΝ 50 014, πρώτη έκδοση Μαρτίου 1977, με την τροποποίηση αριθ. 1.

2. Ηλεκτρολογικό υλικό για εκρηκτικά περιβάλλοντα

Εμβύθιση σε έλαιο "ο" - ΕΝ 50 015, πρώτη έκδοση Μαρτίου 1977, με την τροποποίηση αριθ. 1.

3. Ηλεκτρολογικό υλικό για εκρηκτικά περιβάλλοντα

Εσωτερική υπερπίεση "p" - ΕΝ 50 016, πρώτη έκδοση Μαρτίου 1977, με την τροποποίηση αριθ. 1.

4. Ηλεκτρολογικό υλικό για εκρηκτικά περιβάλλοντα

Κονιώδης πλήρωση "q" - ΕΝ 50 017, πρώτη έκδωση Μαρτίου 1977, με την τροποποίηση αριθ. 1.

5. Ηλεκτρολογικό υλικό για εκρηκτικά περιβάλλοντα

Αντιαναφλεκτικό περίβλημα "d" - ΕΝ 50 018, πρώτη έκδοση Μαρτίου 1977, με την τροποποίηση αριθ. 1.

6. Ηλεκτρολογικό υλικό για εκρηκτικά περιβάλλοντα

Αυξημένη ασφάλεια "e" - ΕΝ 50 019, πρώτη έκδοση Μαρτίου 1977, με την τροποποίηση αριθ. 1.

7. Ηλεκτρολογικό υλικό για εκρηκτικά περιβάλλοντα

Φυσική ασφάλεια "i" - ΕΝ 50 020, πρώτη έκδοση Μαρτίου 1977, με την τροποποίηση αριθ. 1.

ΠΑΡΑΡΤΗΜΑ Β ΤΡΟΠΟΠΟΙΗΣΕΙΣ ΤΩΝ ΕΥΡΩΠΑΪΚΩΝ ΠΡΟΤΥΠΩΝ ΠΟΥ ΠΕΡΙΕΧΟΝΤΑΙ ΣΤΟ ΠΑΡΑΡΤΗΜΑ Α

Προσάρτημα 1 ΗΛΕΚΤΡΟΛΟΓΙΚΟ ΥΛΙΚΟ ΓΙΑ ΕΚΡΗΚΤΙΚΑ ΠΕΡΙΒΑΛΛΟΝΤΑ ΤΗΣ ΟΜΑΔΑΣ I ΓΕΝΙΚΟΙ ΚΑΝΟΝΕΣ 1. Το κείμενο του 6.3 του Ευρωπαϊκού Προτύπου ΕΝ 50 014, πρώτη έκδοση Μαρτίου 1977, αντικαθίσταται από το ακόλουθο κείμενο:

"Τα πλαστικά περιβλήματα των οποίων η επιφάνεια, προβαλλόμενη προς οποιαδήποτε κατεύθυνση, υπερβαίνει τα 100 cm2 ή τα οποία έχουν γυμνά μεταλλικά τμήματα που έχουν, κάτω από τις πιο δυσμενείς συνθήκες στην πράξη, χωρητικότητα ως προς τη γη μεγαλύτερη από 3 pF πρέπει να είναι σχεδιασμένα ώστε να αποφεύγεται ο κίνδυνος αναφλέξεως από ηλεκτροστατικά φορτία, κάτω από κανονικές συνθήκες χρήσεως, συντηρήσεως και καθαρότητας.

Ο κανόνας αυτός εκπληρώνεται:

- είτε με κατάλληλη επιλογή του υλικού: η αντίσταση της μονώσεως, όταν μετρηθεί κατά τη μέθοδο που περιγράφεται στο 22.4.7 του παραρτήματος αυτού, δεν πρέπει να υπερβαίνει:

- 1 GΩ στους 23 +- 2oC και 50 +- 5% σχετική υγρασία, ή

- 100 GΩ κάτω από τις συνθήκες χρήσεως με ακραίες τιμές θερμοκρασίας και υγρασίας που καθορίζονται για το ηλεκτρολογικό υλικό- το σημείο Χ αναγράφεται μετά την εγγραφή του πιστοποιητικού όπως αναφέρεται στο 26.2.9-

- είτε με το μέγεθος, σχήμα, διάταξη ή άλλες προστατευτικές μεθόδους-

τότε, η απουσία επικίνδυνων ηλεκτροστατικών φορτίων πρέπει να εξακριβωθεί με πραγματικές δοκιμές αναφλέξεως μείγματος αέρα-μεθανίου περιεκτικότητας σε μεθάνιο (8,5 +- 0,5)%.

Πάντως αν δεν είναι δυνατό να αποφευχθεί τελείως κατά τη σχεδίαση ο κίνδυνος αναφλέξεως, μια προειδοποιητική πινακίδα πρέπει να αναφέρει τα μέτρα ασφαλείας που πρέπει να ληφθούν στην πράξη."

2. Το κείμενο του 22.4.7 του Ευρωπαϊκού Προτύπου ΕΝ 50 014, πρώτη έκδοση Μαρτίου 1977, αντικαθίσταται από το ακόλουθο κείμενο:

"Η αντίσταση μετριέται στο ίδιο το τμήμα του περιβλήματος, αν το επιτρέπει το μέγεθός του, ή σε δοκίμιο που αποτελείται από μια ορθογώνια πλάκα διαστάσεων όπως φαίνεται στο σχήμα 2. Στην επιφάνεια της πλάκας είναι βαμμένα δύο παράλληλα ηλεκτρόδια με αγώγιμο χρώμα, του οποίου ο διαλύτης δεν επηρεάζει την αντίσταση μονώσεως.

Σχήμα 2

Δοκίμιο με βαμμένα αγώγιμα ηλεκτρόδια

Η επιφάνεια του δοκιμίου πρέπει να είναι άθικτη. Καθαρίζεται με απεσταγμένο νερό, μετά με ισοπροπυλική αλκοόλη (ή με οποιονδήποτε άλλο διαλύτη που μπορεί να αναμειχθεί με το νερό και που δεν αλλοιώνει το υλικό του δοκιμίου), μετά πάλι με απεσταγμένο νερό και τέλος στεγνώνεται. Κατόπιν, χωρίς να αγγιχτεί από γυμνά χέρια, υποβάλλεται επί 24 ώρες στις συνθήκες θερμοκρασίας και υγρασίας που περιγράφονται στο σημείο 6.3. Η δοκιμή διενεργείται κάτω από τις ίδιες συνθήκες.

Η συνεχής τάση που εφαρμόζεται μεταξύ των ηλεκτροδίων επί ένα λεπτό είναι 500 V +- 10 V.

Κατά τη διάρκεια της δοκιμής, η τάση αυτή πρέπει να είναι αρκετά σταθερή ώστε το ρεύμα φορτίσεως που οφείλεται στις αυξομειώσεις της τάσεως να είναι αμελητέο ως προς το ρεύμα που διατρέχει το δοκίμιο. Αυτό σημαίνει ότι σε ορισμένες περιπτώσεις είναι αναγκαία η χρήση συστοιχιών ή συσσωρευτών.

Η αντίσταση μονώσεως είναι ο λόγος της συνεχούς τάσεως που εφαρμόζεται μεταξύ των ηλεκτροδίων προς το συνολικό ρεύμα που ρέει μεταξύ τους, όταν η τάση έχει εξασκηθεί επί ένα λεπτό.

Οι μέθοδοι που μπορούν να χρησιμοποιηθούν αναφέρονται στο παράρτημα Γ.

Αν υπάρχει κίνδυνος ο καθαρισμός να αλλοιώσει τη σημασία των αποτελεσμάτων της δοκιμής, επιτρέπεται να γίνει ενδεχόμενα μια συμπληρωματική δοκιμή χωρίς προηγούμενο καθαρισμό του δοκιμίου."

Προσάρτημα 2 ΗΛΕΚΤΡΟΛΟΓΙΚΟ ΥΛΙΚΟ ΓΙΑ ΕΚΡΗΚΤΙΚΑ ΠΕΡΙΒΑΛΛΟΝΤΑ ΤΗΣ ΟΜΑΔΑΣ I ΑΝΤΙΑΝΑΦΛΕΚΤΙΚΑ ΠΕΡΙΒΛΗΜΑΤΑ "d" 1. Προσθήκη στο Ευρωπαϊκό Πρότυπο ΕΝ 50 018, πρώτη έκδοση Μαρτίου 1977:

"11.7. Στα αντιαναφλεκτικά περιβλήματα της ομάδας I, τα μονωτικά υλικά που υφίστανται ηλεκτρικές φορτίσεις, οι οποίες θα μπορούσαν να δημιουργήσουν τόξα στον αέρα και οι οποίες προέρχονται από ονομαστικά ρεύματα μεγαλύτερα από 16 Α (σε συσκευές διακόπτη όπως διακόπτες κυκλώματος, τηλεδιακόπτες, απομονωτές) πρέπει να ανταποκρίνονται στη δοκιμή (αντίσταση ρεύματος διαρροής) κατά τη δημοσίευση αριθ. 112 της IEC (International Electrotechnical Commission, Διεθνής Ηλεκτροτεχνική Επιτροπή). Η δοκιμή αυτή πρέπει να γίνει με 50 σταγόνες και τάση 400 V, αλλά με διάλυμα που περιέχει (0,1 +- 0,002)% χλωριούχο αμμώνιο κατά μάζα, και (0,5 +- 0,002) αλκυλο-ναφθαλενοθειώδους νατρίου κατά μάζα σε απεσταγμένο ή απιονισμένο νερό. Η ειδική αντίσταση του διαλύματος είναι (170 +- 5) Ω cm στους (23 +- 1)oC.

Πάντως, τα μονωτικά υλικά που αναφέρονται παραπάνω και που δεν ανταποκρίνονται στη δοκιμή αυτή, μπορούν να χρησιμοποιηθούν υπό τον όρο ότι ο όγκος τους θα περιορίζεται στο 1% του συνολικού όγκου του κενού περιβλήματος ή, αν ένας κατάλληλος μηχανισμός ανιχνεύσεως επιτρέπει τη διακοπή, από την πλευρά της τροφοδοτήσεως, της ηλεκτρο(τροφο)δοτήσεως του περιβλήματος πριν δημιουργηθεί επικίνδυνη κατάσταση εξαιτίας της ενδεχόμενης αποσύνθεσης του περιβλήματος- η παρουσία και η αποτελεσματικότητα ενός τέτοιου μηχανισμού πρέπει να εξακριβωθούν από το σταθμό ελέγχου."

2. Το κείμενο του 12.3 του Ευρωπαϊκού Προτύπου ΕΝ 50 018, πρώτη έκδοση Μαρτίου 1977, αντικαθίσταται από το ακόλουθο κείμενο:

"12.3.1. Το μήκος και το διάκενο των αντιαναφλεκτικών συνδέσμων του αντιαναφλεκτικού περιβλήματος των συσκευών ρευματοληψίας, που συμπλέκονται μηχανικά ή ηλεκτρικά, πρέπει να καθορίζονται από τον όγκο που υπάρχει τη στιγμή αποσυνδέσεως των επαφών.

12.3.2. Τα αντιαναφλεκτικά περιβλήματα, τύπος προστασίας "d", των συσκευών ρευματοληψίας που συμπλέκονται μηχανικά ή ηλεκτρικά πρέπει να διατηρούν τις ιδιότητές τους σε περίπτωση εσωτερικής έκρηξης τόσο όταν οι ρευματολήπτες και οι ρευματοδότες βρίσκονται σε επαφή όσο και κατά τη στιγμή αποσυνδέσεως των επαφών.

12.3.3. Η βάση των ρευματοδοτών πρέπει να διατηρεί τις αντιαναφλεκτικές ιδιότητες του περιβλήματος στο οποίο είναι συναρμολογημένη και όταν ακόμη ο ρευματολήπτης έχει αφαιρεθεί."

3. Η ακόλουθη σημείωση πρέπει να προστεθεί μετά το δεύτερο εδάφιο του 14.1.1 του Ευρωπαϊκού Προτύπου ΕΝ 50 018, πρώτη έκδοση Μαρτίου 1977:

"Σημείωση: Είναι επίσης δυνατό να δοκιμαστούν τα περιβλήματα χωρίς το περιεχόμενο υλικό. Στην περίπτωση αυτή, ο σταθμός ελέγχου πρέπει να αναφέρει στο πιστοποιητικό, σύμφωνα με τις προτάσεις του κατασκευαστή, τα είδη περιεχόμενων υλικών που γίνονται δεκτά και τις συνθήκες συναρμολογήσεώς τους."

4. Ένα νέο τμήμα προστίθεται στο Ευρωπαϊκό Πρότυπο ΕΝ 50 018, πρώτη έκδοση Μαρτίου 1977:

"ΤΜΗΜΑ IV

ΑΛΛΟΙ ΚΑΝΟΝΕΣ

16. Διακόπτες

Τα αντιαναφλεκτικά περιβλήματα της ομάδας I που περιέχουν διακόπτες οι οποίοι,όταν λειτουργούν, παράγουν τόξα ή σπινθήρες που μπορούν να αναφλέξουν ένα εκρηκτικό μείγμα πρέπει να ανταποκρίνονται στις ακόλουθες απαιτήσεις:

16.1. Μονωτικά μέσα

Όλοι οι γυμνοί αγωγοί, εκτός από τους αγωγούς φυσικής ασφάλειας που είναι σύμφωνοι προς το Ευρωπαϊκό Πρότυπο ΕΝ 50 020 ή από τους αγωγούς γειώσεως, πρέπει να είναι δυνατόν να τεθούν εκτός τάσεως με χρήση ενός μονωτικού μέσου πριν να ανοιχτεί το αντιαναφλεκτικό περίβλημα.

Το μονωτικό μέσο αυτών των αντιαναφλεκτικών περιβλημάτων πρέπει:

16.1.1. Είτε να είναι ενσωματωμένο στο αντιαναφλεκτικό περίβλημα- στην περίπτωση αυτή, τα μέρη που μένουν υπό τάση μετά το άνοιγμα του μονωτικού μέσου πρέπει να προστατεύονται σύμφωνα με έναν από τους τυποποιημένους τρόπους προστασίας που αναφέρονται στο Ευρωπαϊκό Πρότυπο ΕΝ 50 014 Γενικοί κανόνες, και η πρόσβαση σ' αυτά πρέπει να παρεμποδίζεται από ένα κάλυμμα με την επιγραφή "ΜΗΝ ΑΝΟΙΓΕΤΕ ΥΠΟ ΤΑΣΗ". Αυτό δεν αφορά τα μέρη που παραμένουν υπό τάση των κυκλωμάτων φυσικής ασφάλειας τα οποία είναι σύμφωνα προς το Ευρωπαϊκό Πρότυπο ΕΝ 50 020 Φυσική ασφάλεια "i".

Σημείωση: Αν πρόκειται για αυξημένη ασφάλεια "e", σύμφωνα με το Ευρωπαϊκό Πρότυπο ΕΝ 50 019, ο εκζητούμενος βαθμός ασφάλειας μπορεί να μειωθεί από ΙP 54 σε IP 20.

16.1.2. Είτε να είναι ενσωματωμένο σε ένα περίβλημα σύμφωνο προς έναν από τους τυποποιημένους τρόπους προστασίας που αναφέρονται στο Ευρωπαϊκό Πρότυπο ΕΝ 50 014 Γενικοί κανόνες.

16.1.3. Είτε να αποτελείται από ένα βύσμα και μια υποδοχή σύμφωνα με τους κανόνες του 12.3 του παρόντος Ευρωπαϊκού Προτύπου.

16.2. Πόρτες ή καλύμματα

16.2.1. Πόρτες ή καλύμματα ταχείας λειτουργίας:

Αυτές οι πόρτες ή τα καλύμματα πρέπει να κλειδώνονται μηχανικά με ένα διακόπτη ώστε:

α) το περίβλημα να διατηρεί τις ιδιότητες των αντιαναφλεκτικών περιβλημάτων, τρόπος προστασίας "d", εφόσον ο διακόπτης είναι κλειστός, και

β) να είναι δυνατόν να κλείσει ο διακόπτης μόνον όταν αυτές οι πόρτες ή τα καλύμματα εξασφαλίζουν τις ιδιότητες των αντιαναφλεκτικών περιβλημάτων, τύπος προστασίας "d".

16.2.2. Πόρτες ή καλύμματα που κλείνουν με βίδες:

Αυτές οι πόρτες ή τα καλύμματα πρέπει να φέρουν την επιγραφή "ΜΗΝ ΑΝΟΙΓΕΤΕ ΥΠΟ ΤΑΣΗ".

16.3. Συμπληρωματικοί όροι

Τα αντιαναφλεκτικά περιβλήματα με πόρτα ή κάλυμμα που κλείνει με βίδες (βλέπε 16.2.2) υπόκεινται στους ακόλουθους συμπληρωματικούς όρους:

16.3.1. Η σήμανση πρέπει να περιλαμβάνει το σύμβολο Χ που καθορίζεται στο Ευρωπαϊκό Πρότυπο ΕΝ 50 014 Γενικοί κανόνες.

16.3.2. Το πιστοποιητικό πρέπει να αναγράφει τις συνθήκες χρήσεως που πρέπει να τηρούνται για να εξασφαλιστεί η ασφάλεια.

Σημείωση: Οι συνθήκες χρήσεως που πρέπει να αναγράφονται στο πιστοποιητικό εξαρτώνται από τη φύση της συσκευής που περικλείεται στο αντιαναφλεκτικό περίβλημα:

- αν το περίβλημα περιέχει μόνο ένα διακόπτη, ενδεχομένως με επικουρικές επαφές, ζυγούς πίνακα διανομής και στοιχεία συνδέσεως, το πιστοποιητικό πρέπει να αναφέρει ότι το περίβλημα δεν μπορεί να περιέχει κανένα άλλο ηλεκτρικό εξάρτημα:

- αν το περίβλημα μπορεί να περιέχει άλλα ηλεκτρικά εξαρτήματα, το πιστοποιητικό πρέπει να αναφέρει ότι ένα μονωτικό μέσο πρέπει να βρίσκεται κοντά στο περίβλημα.

17. Υποδοχές και βύσματα λαμπτήρων

17.1. Οι κανόνες που ακολουθούν εφαρμόζονται στις υποδοχές και τα βύσματα λαμπτήρων που πρέπει να σχηματίζουν σαν σύνολο αντιαναφλεκτικό περίβλημα, τρόπος προστασίας "d", για να μπορούν να χρησιμοποιηθούν σε φωτιστικές συσκευές αυξημένης ασφάλειας, τύπος προστασίας "e".

17.2. Η συσκευή που εμποδίζει την αυτόματη χαλάρωση της συνδέσεως του λαμπτήρα, η οποία απαιτείται σύμφωνα με το Ευρωπαϊκό Πρότυπο ΕΝ 50 019 Αυξημένη ασφάλεια "e" υπό 4.3.3, μπορεί να παραλειφθεί στις βιδωτές υποδοχές που είναι εφοδιασμένες με διακόπτη ταχείας ενέργειας με αντιαναφλεκτικό περίβλημα, τύπος προστασίας "d", ο οποίος αποσυνδέει όλους τους πόλους του κυκλώματος του λαμπτήρα πριν από την αποσύνδεση της επαφής.

17.3. Υποδοχές για κυλινδρικά βύσματα

17.3.1. Οι υποδοχές των σωλήνων φθορισμού πρέπει:

- να είναι μονοπολικές, και

- να είναι σύμφωνες προς τη δημοσίευση 61.2 της ΔΗΕ.

17.3.2. Άλλες υποδοχές: Το μήκος του αντιαναφλεκτικού συνδέσμου μεταξύ της υποδοχής και του βύσματος, τη στιγμή της αποσυνδέσεως της επαφής, πρέπει να είναι τουλάχιστον 10 mm.

17.4. Υποδοχές για βιδωτά βύσματα

17.4.1. Το σπειρωτό τμήμα της υποδοχής πρέπει να είναι κατασκευασμένο από υλικό ανθεκτικό στη διάβρωση υπό τις πιθανές συνθήκες χρήσεως.

17.4.2. Κατά τη στιγμή του ανοίγματος της επαφής κατά το ξεβίδωμα του βύσματος, δύο τουλάχιστον ολόκληρες στροφές του κοχλύα πρέπει να είναι βιδωμένες.

17.4.3. Στις βιδωτές υποδοχές Ε 27 και Ε 40 του ηλεκτρολογικού υλικού των ομάδων IIΒ και IIΓ, η ηλεκτρική επαφή πρέπει να πραγματοποιείται με ελαστικά στοιχεία επαφής. Επιπλέον, κατά το βίδωμα και το ξεβίδωμα του λαμπτήρα, η αποκατάσταση και το άνοιγμα της επαφής πρέπει να γίνονται στο εσωτερικό αντιαναφλεκτικού περιβλήματος, τύπος προστασίας "d", της ομάδας IIΓ.

Σημείωση: Οι κανόνες του 17.4.3 δεν είναι απαραίτητοι ούτε για το ηλεκτρολογικό υλικό των ομάδων I και IIΑ ούτε για τις βιδωτές υποδοχές Ε 10 και Ε 14."

Προσάρτημα 3 ΗΛΕΚΤΡΟΛΟΓΙΚΟ ΥΛΙΚΟ ΓΙΑ ΕΚΡΗΚΤΙΚΑ ΠΕΡΙΒΑΛΛΟΝΤΑ ΤΗΣ ΟΜΑΔΑΣ I ΦΥΣΙΚΗ ΑΣΦΑΛΕΙΑ "i" ΗΛΕΚΤΡΙΚΑ ΣΥΣΤΗΜΑΤΑ ΦΥΣΙΚΗΣ ΑΣΦΑΛΕΙΑΣ Σημείωση: Στα ορυχεία με εκρηκτικά αέρια της Ομοσπονδιακής Δημοκρατίας της Γερμανίας χρησιμοποιείται αντί για τον όρο "σύστημα" ο όρος "Anlage".

1. Πεδίο εφαρμογής

1.1. Το παράρτημα αυτό περιέχει τους ειδικούς κανόνες για την κατασκευή και δοκιμή των ηλεκτρικών συστημάτων φυσικής ασφάλειας που προορίζονται ολόκληρα ή σε μέρη για εγκατάσταση σε εκρηκτικά περιβάλλοντα ορυχείων με εύφλεκτα αέρια ώστε να εξασφαλίζουν ότι τα ηλεκτρικά αυτά συστήματα δεν θα προκαλέσουν έκρηξη στο γύρω περιβάλλον.

1.2. Το παράρτημα αυτό συμπληρώνει το Ευρωπαϊκό Πρότυπο ΕΝ 50 020 Φυσική ασφάλεια "i" (πρώτη έκδοση, Μάρτιος 1977) του οποίου οι κανόνες εφαρμόζονται στην κατασκευή και τις δοκιμές του ηλεκτρολογικού υλικού φυσικής ασφάλειας και του συναφούς ηλεκτρολογικού υλικού.

1.3. Το παράρτημα αυτό δεν αντικαθιστά τους κανόνες για εγκατάσταση ηλεκτρολογικού υλικού φυσικής ασφάλειας του συναφούς ηλεκτρολογικού υλικού και των ηλεκτρικών συστημάτων φυσικής ασφάλειας.

2. Ορισμοί

2.1. Οι ακόλουθοι ορισμοί, ειδικοί για τα ηλεκτρικά συστήματα φυσικής ασφάλειας, εφαρμόζονται στο παράρτημα αυτό. Συμπληρώνουν τους ορισμούς που υπάρχουν στα Ευρωπαϊκά Πρότυπα ΕΝ 50 014 Γενικοί κανόνες, και ΕΝ 50 020 Φυσική ασφάλεια "i".

2.2. Ηλεκτρικό σύστημα φυσικής ασφάλειας

Σύνολο ηλεκτρολογικών υλικών καθορισμένων σε ένα περιγραφικό συστηματικό κείμενο στο οποίο τα κυκλώματα ενδοσυνδέσεως ή τα μέρη τέτοιων κυκλωμάτων, που προορίζονται για χρήση σε εκρηκτικό περιβάλλον, είναι κυκλώματα φυσικής ασφάλειας τα οποία ανταποκρίνονται στους κανόνες του παραρτήματος αυτού.

2.3. Πιστοποιημένο ηλεκτρικό σύστημα φυσικής ασφάλειας

Ηλεκτρικό σύστημα σύμφωνο προς το 2.2 για το οποίο ένας σταθμός ελέγχου έχει εκδώσει πιστοποιητικό που πιστοποιεί/βεβαιώνει ότι ο τύπος ηλεκτρικού συστήματος είναι σύμφωνος με το παράρτημα αυτό.

Σημείωση 1: Δεν είναι απαραίτητο κάθε ηλεκτρολογικό υλικό ενός ηλεκτρικού συστήματος φυσικής ασφάλειας να είναι πιστοποιημένο χωριστά, πρέπει όμως να αναγνωρίζεται εύκολα.

Σημείωση 2: Εφόσον το επιτρέπουν οι εθνικοί κανόνες εγκαταστάσεως, τα ηλεκτρικά συστήματα που είναι σύμφωνα προς το 2.2 για τα οποία η γνώση των ηλεκτρικών παραμέτρων των πιστοποιημένων ηλεκτρολογικών υλικών φυσικής ασφάλειας, των πιστοποιημένων συναφών ηλεκτρολογικών υλικών, των μη πιστοποιημένων συσκευών που είναι σύμφωνες προς το σημείο 1.3 του Ευρωπαϊκού Προτύπου ΕΝ 50 014 Γενικοί κανόνες, και για τα οποία η γνώση των ηλεκτρικών και φυσικών παραμέτρων των στοιχείων και των αγωγών ενδοσυνδέσεως οδηγούν στο αναμφίβολο συμπέρασμα ότι διατηρείται η φυσική ασφάλεια, μπορούν να εγκατασταθούν χωρίς συμπληρωματικό πιστοποιητικό.

2.4 Εξάρτημα

Ηλεκτρολογικό υλικό που περιλαμβάνει μόνο στοιχεία συνδέσεως και διακοπής με φυσική ασφάλεια και που δεν θέτει σε κίνδυνο τη φυσική ασφάλεια του συστήματος, όπως κιβώτια ακροδεκτών, κιβώτια συνδέσεως, ρευματοδότες, διακόπτες, κλπ.

3. Κατηγορίες ηλεκτρικών συστημάτων φυσικής ασφάλειας

3.1. Τα ηλεκτρικά συστήματα φυσικής ασφάλειας, ή τα μέρη τους, κατατάσσονται σε μία από τις κατηγορίες ia και ib. Οι κανόνες του παραρτήματος αυτού ισχύουν και για τις δύο κατηγορίες, εκτός αν αναφέρεται διαφορετικά.

Σημείωση: Τα ηλεκτρικά συστήματα φυσικής ασφάλειας ή τα τμήματά τους μπορούν να ανήκουν σε κατηγορίες διαφορετικές από τις κατηγορίες του ηλεκτρολογικού υλικού φυσικής ασφάλειας και του συναφούς ηλετρολογικού υλικού που αποτελούν το σύστημα ή το τμήμα του. Ακόμη, διαφορετικά τμήματα ενός ηλεκτρικού συστήματος φυσικής ασφάλειας μπορούν να ανήκουν σε διαφορετικές κατηγορίες.

3.2. Κατηγορία iα

Τα ηλεκτρικά συστήματα φυσικής ασφάλειας ή τα τμήματά τους ανήκουν στην κατηγορία ia, αν ανταποκρίνονται στους κανόνες για ηλεκτρολογικό υλικό φυσικής ασφάλειας κατηγορίας ia (βλέπε Ευρωπαϊκό Πρότυπο ΕΝ 50 020 Φυσική ασφάλεια σημείο 4.1), αλλά το ηλεκτρικό σύστημα φυσικής ασφάλειας, ως σύνολο, θεωρείται ένα μόνο ηλεκτρολογικό υλικό.

3.3. Κατηγορία ib

Τα ηλεκτρικά συστήματα φυσικής ασφάλειας ή τα τμήματά τους ανήκουν στην κατηγορία ib, αν ανταποκρίνονται στους κανόνες για ηλεκτρολογικό υλικό της κατηγορίας ib (βλέπε Ευρωπαϊκό Πρότυπο ΕΝ 50 020 Φυσική ασφάλεια σημείο 4.2), αλλά το ηλεκτρικό σύστημα φυσικής ασφάλειας, ως σύνολο, θεωρείται ένα μόνο ηλεκτρολογικό υλικό.

4. Αγωγοί διασυνδέσεως ηλεκτρικού συστήματος φυσικής ασφάλειας

4.1. Οι ηλεκτρικές παράμετροι και όλα τα χαρακτηριστικά των αγωγών ενδιασυνδέσεως που χαρακτηρίζουν ένα ηλεκτρικό σύστημα φυσικής ασφάλειας πρέπει να καθορίζονται από τα έγγραφα πιστοποιήσεως του ηλεκτρικού αυτού συστήματος, στο μέτρο που η φυσική ασφάλεια εξαρτάται από αυτά.

4.2. Αν ένα πολύκλωνο καλώδιο περιέχει διασυνδέσεις που είναι τμήματα περισσοτέρων από ένα κυκλωμάτων φυσικής ασφάλειας, το καλώδιο πρέπει να ανταποκρίνεται στους ακόλουθους κανόνες:

4.2.1. Το πάχος κατ' ακτίνα της μονώσεως πρέπει να είναι ανάλογο προς τη διάμετρο του αγωγού. Αν η μόνωση είναι από πολυαιθυλένιο, το πάχος της κατ' ακτίνα πρέπει να είναι τουλάχιστον 0,2 mm.

4.2.2. Πριν εγκαταλείψει το εργοστάσιο κατασκευής, το πολύκλωνο καλώδιο πρέπει να υποστεί διηλεκτρικές δοκιμές εναλλασσόμενου ρεύματος οι οποίες πραγματοποιούνται σύμφωνα με τους όρους ή του σημείου 4.2.2.1 ή του σημείου 4.2.2.2. Η επιτυχία των δοκιμών αυτών πιστοποιείται με πιστοποιητικό δοκιμών που εκδίδει ο κατασκευαστής του καλωδίου.

4.2.2.1. Eίτε κάθε αγωγός, πριν συναρμολογηθεί σε καλώδιο, δοκιμάζεται με τάση ενεργής τιμής ίση με 3 000 V + (2 000 x το κατ' ακτίνα πάχος της μονώσεως εκφρασμένο σε mm) V- το συναρμολογημένο καλώδιο:

- δοκιμάζεται πρώτα με τάση ενεργής τιμής ίση με 500 V, η οποία εφαρμόζεται μεταξύ όλων των οπλισμών ή θωρακίσεων του καλωδίου ενωμένων ηλεκτρικά μεταξύ τους και της δέσμης όλων των αγωγών ενωμένων ηλεκτρικά μεταξύ τους, και

- δοκιμάζεται κατόπιν με τάση ενεργής τιμής ίση με 1 000 V, η οποία εφαρμόζεται μεταξύ μιας δέσμης που περιλαμβάνει τους μισούς αγωγούς του καλωδίου και μιας δέσμης που περιλαμβάνει τους άλλους μισούς αγωγούς.

4.2.2.2. Είτε το συναρμολογημένο καλώδιο:

- δοκιμάζεται πρώτα με τάση ενεργής τιμής ίση με 1 000 V, η οποία εφαρμόζεται μεταξύ όλων των οπλισμών ή θωρακίσεων του καλωδίου, ενωμένων ηλεκτρικά μεταξύ τους, και της δέσμης όλων των αγωγών ενωμένων ηλεκτρικά μεταξύ τους, και

- δοκιμάζεται κατόπιν με τάση ενεργής τιμής ίση με 2 000 V, η οποία εφαρμόζεται διαδοχικά μεταξύ κάθε αγωγού του καλωδίου και της δέσμης των υπόλοιπων αγωγών ενωμένων ηλεκτρικά μεταξύ τους.

4.2.3. Οι διηλεκτρικές δοκιμές που ορίζονται στο 4.2.2 πρέπει να διεξαχθούν με εναλλασσόμενο ρεύμα ουσιαστικά ημιτονοειδούς μορφής σε συχνότητα μεταξύ 48 Hz και 62 Hz που παρέχεται από μετασχηματιστή κατάληλης ισχύος, ανάλογα με τη χωρητικότητα του καλωδίου. Στην περίπτωση των διηλεκτρικών δοκιμών συναρμολογημένων καλωδίων, η τάση πρέπει να αυξάνεται σταθερά έως ορισμένη τιμή μέσα σε 10 δευτερόλεπτα το πολύ και, κατόπιν, να διατηρείται επί 60 δευτερόλεπτα τουλάχιστον.

Οι δοκιμές αυτές πραγματοποιούνται από τον κατασκευαστή του καλωδίου.

4.3 Οι ατέλειες μεταξύ των αγωγών πολύκλωνου καλωδίου δεν λαμβάνονται υπόψη, αν το σύστημα ανταποκρίνεται σε έναν από τους ακόλουθους δύο κανόνες:

4.3.1. Το καλώδιο είναι σύμφωνο προς το 4.2 και κάθε επί μέρους κύκλωμα φυσικής ασφάλειας περικλείεται από αγώγιμη θωράκιση που εξασφαλίζει τουλάχιστον 60% κάλυψη.

Σημείωση: Η ενδεχόμενη σύνδεση της θωρακίσεως με τη γη ή με το πλαίσιο θα καθοριστεί από τους κανόνες εγκαταστάσεως.

4.3.2. Το καλώδιο ειναι σύμφωνο προς το 4.2, προστατεύεται αποτελεσματικά από τη φθορά, και κάθε κύκλωμα φυσικής ασφάλειας μέσα στο καλώδιο έχει, υπό κανονικές συνθήκες λειτουργίας, τάση αιχμής ίση ή κατώτερη από 60 V.

4.4. Όταν ένα πολύκλωνο καλώδιο είναι σύμφωνο με το σημείο 4.2, αλλά όχι με το σημείο 4.3 και περιέχει μόνο κυκλώματα φυσικής ασφάλειας που αποτελούν τμήματα ενός μόνο ηλεκτρικού συστήματος φυσικής ασφάλειας, λαμβάνονται υπόψη ατέλειες μεταξύ τεσσάρων το πολύ αγωγών επιπλέον της εφαρμογής είτε του σημείου 3.2 είτε του σημείου 3.3.

4.5. Όταν ένα πολύκλωνο καλώδιο είναι σύμφωνο με το 4.2, αλλά όχι με το 4.3 και περιέχει κυκλώματα φυσικής ασφάλειας που αποτελούν τμήματα διαφορετικών ηλεκτρικών συστημάτων φυσικής ασφάλειας, κάθε κύκλωμα φυσικής ασφάλειας που περιέχεται στο καλώδιο πρέπει να έχει συντελεστή ασφάλειας τουλάχιστον τέσσερις φορές μεγαλύτερο από τον συντελεστή που απαιτείται κατά το σημείο 3.2 ή το σημείο 3.3.

4.6. Όταν ένα πολύκλωνο καλώδιο δεν είναι σύμφωνο ούτε με το σημείο 4.2 ούτε με το σημείο 4.3, πρέπει να λαμβάνονται υπόψη όλες οι ατέλειες μεταξύ των αγωγών του καλωδίου επιπλέον της εφαρμογής του σημείου 3.2 ή του σημείου 3.3.

4.7. Τα έγγραφα πιστοποιήσεως του ηλεκτρικού συστήματος φυσικής ασφάλειας πρέπει να καθορίζουν λεπτομερώς τις συνθήκες χρήσεως που προκύπτουν από την εφαρμογη των σημειων 4.3 έως 4.6.

5. Εξαρτήματα που χρησιμοποιούνται στα ηλεκτρικά συστήματα φυσικής ασφάλειας

Τα εξαρτήματα που αναφέρονται στα πιστοποιητικά ως μέρη ενός ηλεκτρικού συστήματος φυσικής ασφάλειας πρέπει να ανταποκρίνονται:

- στα σημεία 6 και 7 του Ευρωπαϊκού Προτύπου ΕΝ 50 014 Γενικοί κανόνες,

- στα σημεία 5 και 10.3 του Ευρωπαϊκού Προτύπου ΕΝ 50 020 Φυσική ασφάλεια "i".

Η σήμανσή τους πρέπει να περιέχει τουλάχιστον το όνομα του κατασκευαστή ή το κατατεθέν σήμα του.

Σημείωση: Η χρήση μη πιστοποιημένων εξαρτημάτων εξαρτάται από τους κανόνες εγκαταστάσεως.

6. Πρότυπες δοκιμές

Τα ηλεκτρικά συστήματα φυσικής ασφάλειας πρέπει να υποστούν πρότυπες δοκιμές σύμφωνα με τους κανόνες πρότυπων δοκιμών του σημείου 9 του Ευρωπαϊκού Προτύπου ΕΝ 50 020 Φυσική ασφάλεια "i", αλλά έχοντας υπόψη το σημείο 4 του παραρτήματος αυτού.

7. Σήμανση ηλεκτρικών συστημάτων φυσικής ασφάλειας

Τα πιστοποιημένα ηλεκτρικά συστήματα φυσικής ασφάλειας πρέπει να επισημαίνονται από τον κάτοχο του πιστοποιητικού του συστήματος σε ένα τουλάχιστον από τα ηλεκτρολογικά υλικά του συστήματος το οποίο βρίσκεται σε "στρατηγική" θέση. Η σήμανση πρέπει να περιλαμβάνει την ελάχιστη σήμανση του σημείου 26.5 του Ευρωπαϊκού Προτύπου ΕΝ 50 014 Γενικοί κανόνες, και τα γράμματα SYST.

ΠΑΡΑΡΤΗΜΑ Γ

ΗΛΕΚΤΡΟΛΟΓΙΚΟ ΥΛΙΚΟ ΓΙΑ ΕΚΡΗΚΤΙΚΑ ΠΕΡΙΒΑΛΛΟΝΤΑ ΤΗΣ ΟΜΑΔΑΣ I I. ΚΟΙΝΟΤΙΚΟ ΔΙΑΚΡΙΤΙΚΟ ΣΗΜΑ

II. ΣΗΜΑΝΣΗ ΤΟΥ ΗΛΕΚΤΡΟΛΟΓΙΚΟΥ ΥΛΙΚΟΥ ΠΟΥ ΑΠΟΤΕΛΕΙ ΑΝΤΙΚΕΙΜΕΝΟ ΠΙΣΤΟΠΟΙΗΤΙΚΟΥ ΕΛΕΓΧΟΥ

Όταν ένας τύπος ηλεκτρολογικού υλικού που δεν είναι σύμφωνος προς τα εναρμονισμένα πρότυπα αποτέλεσε αντικείμενο πιστοποιητικού ελέγχου κατά το άρθρο 9, το κοινοτικό διακριτικό σήμα πρέπει να συμπληρώνεται τουλάχιστον από την ακόλουθη σήμανση:

1. Το σύμβολο "S" που δείχνει ότι πρόκειται για ηλεκτρολογικό υλικό για ορυχεία με εκρηκτικά αέρια το οποίο καλύπτεται από πιστοποιητικό ελέγχου. Το σύμβολο αυτό τοποθετείται αμέσως μετά το κοινοτικά διακριτικό σήμα, όπως φαίνεται παρακάτω.

2. Τα δύο τελευταία ψηφία του έτους χορηγήσεως του πιστοποιητικού ελέγχου.

3. Τον αύξοντα αριθμό μέσα στο έτος.

4. Το όνομα ή το σήμα του αναγνωρισμένου οργανισμού πιστοποιήσεως.

5. Το όνομα του κατασκευαστή ή το εμπορικό του σήμα κατατεθέν.

6. Τον ορισμό του τύπου που δίνεται από τον κατασκευαστή.

7. Τον αριθμό κατασκευής.

8. Αν ο σταθμός δοκιμών κρίνει ότι είναι απαραίτητο να υποδειχθούν ειδικές συνθήκες για ασφαλή χρήση, το σήμα Χ πρέπει να αναγραφεί μετά την αναφορά του πιστοποιητικού.

9. Η σήμανση που προβλέπεται κανονικά από τα πρότυπα κατασκευής του ηλεκτρολογικού υλικού.

10. Οποιαδήποτε άλλη συμπληρωματική ένδειξη που κρίνεται απαραίτητη από τον εγκεκριμένο οργανισμό πιστοποιήσεως.